จิบเรื่อยๆวันละ 5-6 ลิตร ไม่รวมน้ำในอาหารเยอะไปไหม? มีผลข้างเคียงอะไรบ้าง?
สวัสดีค่ะ ในคนปกติที่ไม่ได้มีโรคประจำตัวเช่นโรคตับ โรคไต โรคหัวใจใดๆนั้น ควรดื่มน้ำเปล่าสะอาดวันละ 1-2 ลิตร รวมกับในอาหารก็อาจจะได้ประมาณ 2-3 ลิตรการดื่มน้ำหรือได้รับน้ำมากเกินไปนั้น อาจจะมีผลต่อสมดุลเกลือแร่ในเลือด เช่นอาจทำให้ปัสสาวะออกเจือจางมาก การมีเกลือแร่เช่นโซเดียมในเลือดต่ำผิดปกติ ส่งผลให้เกิดอาการทางระบบประสาทตามมาได้เช่นกัน แต่พบได้น้อยมาก ในคนปกติถ้าดื่มน้ำมากเกินไป ร่างกายจะพยายามขับออกมาด้วยการปัสสาวะออกมาให้มากที่สุดเพื่อทำให้สมดุลเกลือแร่ในร่างกายเป็นปกติแต่ไม่แนะนำการดื่มน้ำมากจนเกินความจำเป็น เนื่องจากถ้าร่างกายไม่สามารถขับน้ำส่วนเกินออกได้อีก อาจจะทำให้มีอาการทางระบบประสาท ชักเกร็ง และเสียชีวิตจากเกลือแร่ในเลือดต่ำได้